ನಲ್ಲ ಇರುಕು.. ! ವಿಲೇಜ್ ಕುಕ್ಕಿಂಗ್ ಅಡುಗೆ ಕಾರ್ಯಕ್ರಮದಲ್ಲಿ ಭಾಗಿಯಾಗಿ ಮಶ್ರೂಮ್ ಬಿರಿಯಾನಿ ಸವಿದ ರಾಹುಲ್ ಗಾಂಧಿ ! ಚೆನ್ನೈ: ಕೆಲ ದಿನಗಳ ಹಿಂದೆ ತಮಿಳುನಾಡಿಗೆ ತೆರಳಿದ ಕಾಂಗ್ರೆಸ್ ನಾಯಕ ರಾಹುಲ್ ಗಾಂಧಿ ಜಲ್ಲಿ ಕಟ್ಟು ಕಾರ್ಯಕ್ರಮದಲ್ಲಿ ಭಾಗಿಯಾಗಿ ಮತ್ತು ಕೇಂದ್ರ ಸರ್ಕಾರದ ವಿರುದ್ಧ ಮಾತನಾಡಿ ಭಾರಿ ಸುದ್ದಿಯಾಗಿದ್ದರು, ಈ ಭಾರಿ ಅವರು ಅಡುಗೆ ಕಾರ್ಯಕ್ರಮದ ಮೂಲಕ ಸುದ್ದಿಯಾಗಿದ್ದಾರೆ. ತಮಿಳಿನ ವಿಲೇಜ್ ಕುಕ್ಕಿಂಗ್ ಎಂಬ ಜನಪ್ರಿಯ ಅಡುಗೆಯ ಯುಟ್ಯೂಬ್ ಚಾನೆಲ್ ನಲ್ಲಿ ರಾಹುಲ್ ಗಾಂಧಿ ಭಾಗಿಯಾಗಿದ್ದಾರೆ. ಹೌದು ಲಕ್ಷಾಂತರ ಅಭಿಮಾನಿಗಳನ್ನು ಹೊಂದಿರುವ ಈ ಕಾರ್ಯಕ್ರಮದಲ್ಲಿ ಕಾಡಿನ ಮೂಲೆಯೊಂದರಲ್ಲಿ ಅಡುಗೆ ಮಾಡಿ ಸರ್ವ್ ಮಾಡುತ್ತಿದ್ದರು, ಇದೀಗ ಕಾರ್ಯಕ್ರಮದಲ್ಲಿ ರಾಹುಲ್ ಗಾಂಧಿ ಭಾಗಿಯಾಗಿ ಭಾರಿ ಕುತೂಹಲ ಮೂಡಿಸಿದ್ದಾರೆ. ಹೌದು ರಾಹುಲ್ ಗಾಂಧಿ ವಿಲೇಜ್ ಕುಕ್ಕಿಂಗ್ ಅಡುಗೆ ಕಾರ್ಯಕ್ರಮದಲ್ಲಿ ಭಾಗವಹಿಸಿದ್ದು ಮಶ್ರೂಮ್ ಬಿರಿಯಾನಿಯನ್ನು ಸವಿದಿದ್ದಾರೆ. ಅಷ್ಟೇ ಅಲ್ಲದೆ ರಾಹುಲ್ ಗಾಂಧಿ ಸ್ವತಃ ಬಿರಿಯಾನಿಗಾಗಿ ರಾಯತ ಸಿದ್ದಪಡಿಸಿದ್ದಾರೆ. ಅಷ್ಟೆ ಅಲ್ಲ ಬಿರಿಯಾನಿ ಸವಿದು ತಮಿಳಿನಲ್ಲಿ ನಲ್ಲ ಇರುಕು ಇದು ಚೆನ್ನಾಗಿದೆಎಂದು ಹೇಳುತ್ತಾರೆ. ಕೊನೆಗೆ ಊಟ ಚೆನ್ನಾಗಿದೆ ನನ್ರಿ ಎಂದು ಸಹ ಹೇಳಿದ್ದಾರೆ. ಅಲ್ಲದೇ ವಿದೇಶಕ್ಕೆ ಹೋಗಿ ಅಡುಗೆ ಮಾಡುವ ನಿಮ್ಮ ಕನಸಿಗೆ ನಾನು ನೆರವು ನೀಡುತ್ತೇನೆ ಎಂದು ಸಹ ರಾಹುಲ್ ಗಾಂಧಿ ಹೇಳಿದ್ದಾರೆ. ರಾಹುಲ್ ಅವರ ಈ ಅಡುಗೆ ಕಾರ್ಯಕ್ರಮದ ವಿಡಿಯೋ ಸಾಮಾಜಿಕ ತಾಣಗಳಲ್ಲಿ ಹರಿದಾಡುತ್ತಿದೆ. ಅಲ್ಲದೇ ಜನರಿಂದ ಭಾರಿ ಮೆಚ್ಚುಗೆಗೆ ಪಾತ್ರವಾಗುತ್ತಿದೆ.